**INDOKOLÁS**

Kiskőrös Város Önkormányzata Képviselő-testületének az Önkormányzat Szervezeti és Működési Szabályzatáról szóló 24/2013. (XII.19.) önkormányzati rendeletének (a továbbiakban: SZMSZ.) jelenlegi módosítását a polgármesterre átruházott hatáskörök változása és a felsőbb szintű jogszabályoknak való megfelelés szükségessége indokolja.

**1. §**

A jogalkotásról szóló 2010. évi CXXX. törvény (továbbiakban: Jat.) módosult 8. § (2) bekezdésének b) pontja értelmében az önkormányzati rendelet bevezető része módosítható. Magyarország helyi önkormányzatairól szóló 2011. évi CLXXXIX törvény (továbbiakban: Mötv.) és a Jat. megváltozott rendelkezéseivel történő összhang biztosítása céljából szükséges a bevezető rész módosítása.

**2. §**

Az SZMSZ 3. számú melléklete a Képviselő-testület által a polgármesterre átruházott hatáskörök jegyzékét tartalmazza. Kiskőrös Város Képviselő-testülete megalkotta Kiskőrös Város 2022. évi költségvetéséről szóló 3/2022. (II.24.) önk. rendeletét, amelyben - a korábbi évekhez hasonlóan – a polgármesterre a rendelet mellékletében felsorolt hatásköröket ruházta át.

**3. §**

A Jat. 3. § rögzíti, hogy a szabályozás nem lehet indokolatlanul párhuzamos vagy többszintű, ezért a Jat. és az Mötv. rendelkezéseivel történő összhang biztosítása céljából szükséges a 11. § hatályon kívül helyezése.

**4. §**

A hatályba lépéssel kapcsolatos rendelkezést tartalmaz.